La vite comun o vida eoroaziàtega ła ze un arbusto ranpegante de ła fameja de łe Vitaceae. Ła ghe ze in tuti i continenti, fora che in Antartide. In Europa ła ze cultivada inte le rejon sentrai e del Sud; in Asia inte le rejon ocidentałi e in Cina; in Africa inte le rejon setentrionai e in Sudafrica; inte el Nord de la Amèrica in Całifornia, Mèsego e inte le aree là arento ; inte la Amèrica del Sud in Ciłe, Argentina, Uruguay, e Brasil; in Oceania in Austrałia e Nova Zełanda. Se denòmena vigna el teren piantà co viti e se el ze racuanto estendesto se ghe ciama o vignedo. Ła persona che ła tien łe vigne, ła se ciama vignaroło. La aparision de la vite su la tera la pol eser datada intrà i 130 e i 200 miłioni de ani fa, poco pì poco manco in coincidensa co la diferensiasion dei mamiferi dai altri vertebradi. La storia dei raporti intrà la vite e el omo la revarda èpoche tanto in drio, probabilmente a la fin del neołìtego, dopo de na fermentasion cazuałe de ùa tegnesta inte bidoi rudimentałi. I primi segni de cultivasion de la vite i ze stati catadi inte la rejon del Caucaso, in Armenia e inte el Turchestan. Inte la Zènezi Noè, pena vegnesto fora da l'Arca, , a testimoniansa del fato che le tecneghe par far el vin le gheva da èser conoseste belche prima del diłuvio universałe. I primi rifarimenti stòreghi a la vite e al vin i se połe catar intrà i Sumeri inte la . Testimonianse de la cultivasion de la vite łe se cata inte tanti zeroglifeghi Ejisiani, aonde che el vin el zera na bevanda riservada ai preti, ai alti funsionari e a i re. I ze stai i Greghi a portar la vitivinicultura inte l'Eoropa, belche in època minòega. Esiodo, inte , el descrive, co tanto de partegołari, i laòri de vendema e de vinifegasion e tanti i ze i riferimenti a ła vite e al vin anca inte Omero. Ai cołoni greghi se ghe atribuise la introdusion de la cultivasion de la vite in Siciłia e inte altre àree de l'Itàłia del Sud, aonde che ła cultivasion la ga catà condision climàdeghe e pedołòzeghe ideałi, al ponto da far meritar a la rejon el nome de . I Etruschi i ga perfesionà tanto le tècneghe de viticultura e i ga sviłupà na intensa atività de esportasion del vin, portàndoło ben pì in là del basin del Mediteràneo. I Romani i ga perfesionà oncor de pì le tècneghe vitivinicołe inparade dai Etruschi, cofà inlustrà da difarenti òpare, inte le cuałi se ghe cata nosion de biołozia e tècneghe de cultivasion bone oncora al dì de uncó, par ezénpio el de Marco Porcio Catone, la de Marco Terenzio Varrone, le de Publio Virgiłio Marone e el de Lucio Giunio Moderato Cołumella. Inte sta ùltima òpara ghe ze documentada anca la conosensa de on gran patrimonio de cuałità de vite tanto da magnar fa da far vin. Inte el III e IV secoło d.C. la crizi del inpero Roman la ga creà, pi che sia inte le canpagne, condision de instabiłità che le ga portà al declin de la viticultura. A la època de la fin del Inpero Roman de Ocidente, la superfise cultivada co ła vite la fea rezistrar un cało forte, mantegnéndose par el pì inte łe aree arento a le sità e inte le coste. Intrà el V el X secoło la conservasion del patrimonio vitivinicoło el ze par la gran parte òpara dei mònaghi: i Baziłiani e i Benedetini i ga dato na granda pendùa a ła cultivasion de la vite inte la Eoropa portàndoła ai limiti estremi de latitùdene e de altitùdene.